rlitschk/wikidir huggingface dataset:
S Alemannische Institut Freiburg i. Br. e. V. isch e Verainigung vu Wisseschaftler, wu si di landeskundlig Erforschig vum alemannische Sproch- un Siidligsruum zum Zyyl gsetzt het. Im Alemannische Inschtitut sin rund 200 Mitglider us fascht allne wisseschaftlige Fachrichtige verdrätte, zum Byschpel Geografy, Geology, Germanischtik, Gschicht, Dialäktology, Landespflääg, Botanik, Forschtwisseschaft, Landesplanig, Archeology, Rächtsgschicht, Chunscht- un Architekturgschicht, Grichtsmedizin, Soziology un anderi. S Ischtitut isch anne 1931 uf Aaregig vum domolige Ryychsinneminischter Joseph Wirth as usseruniversiteri Forschigsyyrichtig grindet wore. Noch em Hischtoriker Theodor Mayer isch dr Geograf Friedrich Metz langjehrige Vorsitzer wore. Dur s Inschtitut, wu in dr Nochrichteverbund vum Ryychssicherhaitshauptamt vu dr SS gege d Schwyz yybunde gsii isch, het dr Metz velkischi Forschige bezogen uf dr alemannisch Ruum vum Oberryy bis Vorarlberg un em Monte-Rosa-Massiv propagiert. S Alemannisch Inschtitut wirkt as Verbindig vu Fachwisseschaft un dr interessierte Effetligkait dur landeskundligi Publikatione, d Veraastaltig vu wisseschaftlige Fachvordreg un Dagigen un dur d Organisation vu landeskundlige Vordragsraien un Exkursione. Dernäbe duet dr Verain d Zämenarbet mit andere landeskundligen un landesgschichtlige Inschtitutione ferdere. S Alemannisch Inschtitut isch en yydraite Verain un wird vor allem dur s Land Bade-Wirttebärg gferderet. Näbe dr Hauptstell z Fryybeg unterhaltet s Alemannisch Inschtitut en Arbetsgruppe an dr Universitet
Dr Koreachrieg isch en Chrieg zwische Nordkorea und Südkorea gsii, wo von de Grossmächt China reschpektive USA unterschtützt worde sii. Er het von 1950 bis 1953 duuret. S ungeteilte Land Korea isch vor 1945 Jahrzehnti lang vo Japan bsetzt gsii. Nach dr Weltchriegs-Niderlag vo Japan isch dr Norde vo Korea vo dr Sowjetunion bsetzt worde und dr Süde vo de USA. Es händ au nach Abzug vo de Bsatzigsmächt starki Spannige beschtande uufgrund vo de verschidene ideologische Syschtem Kommunismus und demokratische Kapitalismus in de beide Landesteile. 1950 het Nordkorea Südkorea militärisch angriffe. Es het schnäll Gländegwinne erziilt, wo bis zur Hauptschtadt vom Süde, Seoul, greicht händ. Denn het dr Sicherheitsrat von dr UNO, wo in Abweseheit vom russische Vertreter taget het, Nordkorea als Angriffer verurteilt und en multinationali Armee unter UNO-Flagge und amerikanischer Füehrig zur Rückschlagig von dere Aggression ("repell this armed attack") angregt. Die Schtriitmacht isch denn auch zschtand choo, het zum Gegeschlag uusgholt und die nordkoreanische Truppe bis fascht an die chinesischi Grenze uufe zrückdrängt. Das widerum het dr Chriegsiitritt vo China zur Folg ghaa, wo siinersiits die vorab us US-Amerikaner zämmegsetzte UNO-Truppe wider bis in d Mitte vom Land zrückdrängt het. Dört het's en Waffeschtillschtand gää und
Saladin isch de Gschlächtsname vo dëne Lüüt: Barbara Saladin (* 1976), Schwyzer Autoorin und Schurnalischtin Guntram Saladin (1887–1958), Schwyzer Läxikograaf und Oortsnameforscher Lorenz Saladin (1896–1936), Schwyzer Expedizioonsbëërgstyger und Fotograaf Lueg au: Saladin (≈1137–1193), kurdische Fäldhërr und Sultaan
Dr Norbert Gerwald Hofer (* 2. Merz 1971 z Vorau, Steiermark) isch e eschtrychische Bolitiker un syt em 14. Septämber 2019 Bundesbarteiobmann vu dr FPÖ. Är isch zum erschte Mol anne 2006 im Nationalrot as Abgordnete aaglobt wore un isch vu 2013 bis 2017 Dritte Bresidänt vum Nationalrot gsii. Syt 2005 isch er stellverdrättende Bundesbarteiobmann gsii un syt 2006 stellverdrättende Landesbarteiobmann vu dr FPÖ Burgeland. Vu 2006 bis 2013 isch er stellverdrättende Klubobmann vum Freihaitlige Barlemäntsklub gsii. Syt em 27. Mai 2019 isch er zäme mit em Herbert Kickl as gschäftsfieredem Klubobmann – Klubobmann vu dr FPÖ-Fraktion im Nationalroot. Bi dr Bundesbresidäntewahl 2016 isch er im zweete Wahlgang em Alexander Van der Bellen unterläge, het aber mit fascht 50 Brozänt vu dr Stimme s bescht Ergebnis in dr Gschicht vu syre Bartei iberchuu. Am 1. Juli het s eschtrychisch Verfassigsgricht die Stichwahl wäge Uuregelmäßigkaite fir uugiltig erklert. D Widerholig vo dr Stichwahl isch uf dr 2. Oktober aagsetzt wore. Am 12. September isch bekannt wore, as dr Wahltermin uf dr 4. Dezember verschobe wäre mues, wil de Liim bi gwüssne Briefumschleg, wo d Wahlunderlage drmit verschickt wore sin, nöd guet gsi isch und drum d Guwer nöd richtig kläbt heted.
D IS-Gliichig oder IS-Hypothese isch en ökonomischi Hypothese vom John Maynard Keynes, wo poschtuliert, dass in ere marktwirtschftliche Volkswirtschaft immer es gsamtwirtschaftlichs Gliichgwicht zwischem Geldbetrag vom Schpare (im Sinn vo laufende Schpariilage) und em Geldbetrag vom Inveschtiere (ebefalls laufend) beschtaht. Und das unbhängig von dr konjunkturelle Situation, wo sich die Volkswirtschaft im Ziitpunkt X befindet, also auch bii allfälliger Unterbeschäftigung. Die These het viil Kritik hervorgruefe: Uuf politischer Ebeni, will kritisiert worde isch, dass en Wirtschaft mit viile Arbeitslose nie darf als im Gliichgwicht bezeichnet werde (dr Keynes het natürlich bii dr politische Linke dennoch viili Anhänger mit siinem Poschtulat von ere antizyklische Konjunkturpolitik). Bii dr Wisseschafts-Gmeind deshalb, will me sii uus verschiidene Gründe als nit haltbar betrachtet het: D Spar-Motiv und d Inveschtitions-Motiv siige völlig unterschiidlich, womit sich per Saldo nit chönni es volkswirtschaftlichs Gliichgwicht iischtelle. D Kreditschöpfungs-Fähigkeit von de Gschäftsbanke überschtiigi in ere Hochkonjunktur d Schpariilage klar, womit sich auch nit chönni gsamtwirtschaftlichs Gliichgwicht iischtelle. Die wisseschaftliche Anhänger vom Keynes händ z. B. entgegegsetzt, Volksiikomme und Bruttoinlandsprodukt siige ceteris paribus gliich, was sich auch in Form vo Konsum + Schpare = Konsum + Inveschtiere uusdrücke lassi. Woruus folge würdi: Schpare = Inveschtiere. De Schtriit um d Richtigkeit vo
D Kybernetik isch d Lehr vo de Regeligsvorgäng in technische oder gsellschaftlich-wirtschaftliche Syschtem. S Grundprinzip devo isch 1948 vom amerikanische Mathematiker Norbert Wiener entwicklet worde, wo sich an biologische Organisme orientiert het. S grundsätzliche Ablaufschema vom ene Regelkreis isch folgendes: IST-Messig -> SOLL-IST-Vergliich -> Rückkopplig uuf en SOLL-Wert. Technischs Bischpiil: en Apparat oder Anlag. Es Bischpiil uus der Betriebswirtschaftslehr: d Bewirtschaftig vom ene permanent schwankende Warelager-Beschtand vom ene Induschtrie- oder Handels-Unternehme. Hans Ulrich: Die Unternehmung als produktives soziales System
Dr Pierre Teilhard de Chardin (* 1. Mai 1881 z Orcines bi Clermont-Ferrand; † 10. April 1955 z New York) isch en französische Paläontolog (er het verschteinerti Lebewese vo vergangene Erdziitalter schtudiert) und römisch-katholische Theolog gsii. Schtudiert het er zerscht Geologie, Physik und Chemie und schpäter Theologii. In siinem Schaffe het er z. B. probiert, die chrischtlichi Lehr mit dr Evolutionstheorie zämezbringe. Er argumentiert: Nachdem Gott dr Urknall in Bewegig gsetzt ghaa heig, heigi während dr Gschicht vom Universum und dr Erde sowie dr nachfolgende Evolution dr Zuefall gherrscht. Mit Erschiine vom Mensch seigi denn Gott wieder in Erschiinig trete, mit «invention réfléchie». D Kirche het em Teilhard siini Lehre verworfe, ihn aber nit uusgschlosse. P. Teilhard de Chardin: La place de l'homme dans la nature. 1956/1966.
S Gsetz vom abnehmende Grenzertrag oder Gsetz vom abnehmende Bodenertrag het dr physiokratisch Ökonom Turgot im 18. Jahrhundert formuliert. Es schtammt uus dr ökonomische Marginalanalyse, wo mit mathematische Grenzwert operiert und besagt, dass im Ackerbau bi gliichbliibender Flächi zuenehmende Dünger-Iisatz zu abnehmende Ertragszuewächs füehrt. Dr Punkt defür wird allerdings erscht nach ere Phase vo anschtiigende Ertragszuewächs erreicht. Da dr Turgot en früehe Ökonom gsii isch, isch das Gsetz urschprünglich no nit mathematisch formuliert gsii. Hans G. Schachtschabel: Geschichte der volkswirtschaftlichen Lehrmeinungen. Stuttgart/ Düsseldorf 1971
S Gsetz vom abnehmende Grenznutze stammt uus der ökonomische Marginalanalyse, wo mit mathematische Grenzwert operiert wird. Es isch im 19. Jahrhundert durch de düütsch Ökonom Heinrich Gossen (1810 bis 58) formuliert worde und besagt, dass der Konsum vom ene homogene Wirtschaftsguet bii zuenehmender Mengi vo dem Guet bii dr konsumierende Person en abnehmende Nutze-Zuewachs bringt, bis zletscht Sättigung erreicht isch. Hans G. Schachtschabel: Geschichte der volkswirtschaftlichen Lehrmeinungen. Stuttgart/ Düsseldorf 1971
D Produktionsfaktore in der Wirtschaftswisseschaft sind die Faktore oder Mittel, wo zur Herschtellig vom ene wirtschaftliche Guet notwendig sii. Es handlet sich doderbii um Bode (konkret Landflächi oder Immobilie), Arbeit (Arbeitschraft, auch geischtigi, wo hüüt immer wichtiger wird) und Kapital (z. B. Maschine, Apparate). Dr Begriff Kapital wird also im engere Sinn vo Realkapital bruucht. Da aber Geld Verfüegigsmacht über Realkapital verschafft, wird dr Begriff Kapital hüüfig auch für Geld verwendet. A. Woll: Allgemeine Volkswirtschaftslehre
Dr Snob-Effekt isch es Phänomen, wo erschtmals dr norwegisch Ökonom Thorstein Veblen (1857 bis 1929) beschriibe het und wo hüüt aktueller worde isch, als es zur Ziit vom Veblen gsii isch. Er beschriibt s Paradoxon, dass d Nachfrag nach eme wirtschaftliche Guet bii schtiigendem Priis nit, wie normal wär, abnimmt, sondern zuenimmt. Es wird also lieber en BMW Premium als en VW Golf gkauft, obwohl dr Golf ja wesentlich billiger wär und me allefalls sogar en tüüre Konsumkredit muess uufnäh. Es typischs Phänomen in Wohlschtands-Gsellschafte. A. Woll: Allgemeine Volkswirtschaftslehre
Dr Ingeborg-Bachmann-Bryys isch anne 1976 vu dr Stadt Klagenfurt im Gedänken an d Schriftstelleri Ingeborg Bachmann gstiftet wore un wird syter 1977 alljohr bi dr meedäägige Tage der deutschsprachigen Literatur vergee. Är giltet as ain vu dr wichtigeschte literarischen Uuszaichnigen im dytschsprochige Ruum. In ere dreidägige Lääs-Veraastaltig drätte vorhär uusgwehlti Bewärber nochenander aa und rage rund 25 Minute lang bishär uuverefffetligti Prosatäxt oder Uusschnitt vor. D Täxt mien im Orginal uf Dytsch verfasst syy. Mit däm Verfahre soll s Saalpublikum un d Fach-Jury z Klagenfurt vu dr Qualitet vu dr vordraite Täxt iberzygt wäre. Uf die Art wären alljohr d Bryysdreger vum Ingeborg-Bachmann-Bryys un andere Bryys uusgfunde, wu im Rame vu dr Tage der deutschsprachigen Literatur vergee wäre. Anne 2008 isch d Jury vu nyyn uf sibe Mitglider verchlaineret wore un s Dailnämerfäld vu achtzeh uf vierzeh Autore reduziert wore. Dr Ingeborg-Bachmann-Bryys isch syter 2006 mit 25.000 Euro dotiert (vorhär: 22.500 Euro). Insgsamt wäre Bryysgälder vu 56.500 Euro vergee (Stand: 2010). 2023: Valeria Gordeev: Er putzt Deutschlandfunk-Bryys: Anna Felnhofer: Fische fangen Kelag-Bryys: Martin Piekar: Mit Wänden sprechen/Pole sind schwierige Volk 3sat-Bryys: Laura Leupi: Das Alphabet der sexualisierten Gewalt BKS-Publikumsbryys: Martin Piekar: Mit Wänden sprechen/Pole sind schwierige Volk 2022: Ana Marwan:
Dr Daniele Ganser (* 29. Augschte 1972 z Lugano) isch e Schwyzer Publizischt un Hischtoriker. Är isch vor allem bekannt wore dur e Dissertation iber e „NATO-Ghaimarmee“ un derfir, ass er Verschwerigstheoryye zum 11. Septämber 2001 ufgryft un sich doodrmit vom wisseschaftliche Konsens dischtanziert. Dr Ganser isch uf d Rudolf-Steiner-Schuel z Basel gangen un het derno 1992 d Matura am Holbein-Gimnasium gmacht. Er het Militerdienscht bi dr Schwyzer Armee gleistet. Noch em Dienst het er an dr Universitete Basel un Amsterdam un an dr London School of Economics and Political Science Gschicht, Philosophy un Änglisch met Schwerpunkt Internationali Beziehige studiert. Noch sym Studienabschluss 1998 het dr Ganser drei Johr z London gforscht un isch im Septämber 2001 bim Georg Kreis an dr Universitet Basel mit insigni cum laude iber s Thema NATO-Geheimarmeen und inszenierter Terrorismus in Europa im Kalten Krieg promoviert wore. Vu 2001 bis 2003 isch dr Ganser Senior Researcher bim wirtschaftsliberale Think Tank Avenir Suisse gsii, vu 2003 bis 2006 am Center for Security Studies vu dr ETH Züri. Vu 2007 bis 2010 het dr Ganser am Historische Seminar vu dr Universitet Basel s Forschigsprojäkt „Peak Oil“ zum globalen Kampf um Ärdel un zur Versorgigssicherhait vu dr Schwyz
Schwäbisch, des isch meh als schwäbisch schwezza, des isch a Lebensgfühl. Der Ardikl soll a Ibrsicht gea, ibr d Ardikl en dr Alemannischa Wikipedia, mo se med dem beschäftia deand. Hoimed isch d Gegend in der ma net fremd isch, dia ma kennt, fr dia ma a Hoimedgfuel hod. Moischtns isch s d Gegend in der ma gebora worda isch. D Schbroch isch isch a wichtigr Doil vom Gfiahl, drhoim z sei. An dr Schproch erkennt ma d Schwoba am schnellschta. Da isch net bos Ahänga von ama 'le' an viele Werder gmoint. Werdr Neba em Ausschbrecha geit s au viele Werdr, mo Reigschmeggde ned vrschtandat. Wemma en ara Familie no ibr d Vrwandschafd redat, muaß ma au nochfroga, wer au gmoind isch. Nama S geid viele Vornama mid dene Auswärdige nix afanga kennat. Au d Familienama send efters dibisch fr d Gegnd. Zeida Wann oinr zschbat kommd, hodr meglicherweis d Zeidagagaba falsch vrschdanda. Briafa Zom briaf will, ob r au schwäbisch schwetza kaa, brauchd s blos oin Sads: Glei bei Blaubeira leid a Gledsle Blei Essa ond Drenga Essa ond Drenga, wia s en de Ardikl Backa, Gletzabrod, Schwäbische Küche, Sauergraud, Schwaazwäldr Schehga, Dampfnudla, Mmoschd ond Woi zoigt wurd
Dr Michel Rocard (* 23.Àuigscht 1930 z Courbevoie; † 2. Juli 2016 z Pàris) ìsch a frànzeescher Politiker un a wìchtiger Mìtglìed vum Parti Socialiste gsìì. Vu 1988 bis 1991 ìsch'r dr Premierminister vum Frànkrìch gsìì. Ar hàt wìchtiga Màßnàmna igfiahrt, wia dr RMI (Revenu minimum d'insertion: a Soziàlhìlf) oder d CSG (contribution sociale généralisée: a Stiira wo verschìena Bereicha betrìfft). Ar hàt, dur d Matignon-Vereibàrung, s Racht uf Salbschtstìmmung ìm Nèikàledonia gaa. Si Vàter ìsch dr Yves Rocard (1903-1992) gsìì, a frànzeescher Physiker wo àn dr Entwìcklung vu dr frànzeescha Àtombumba mìtgmàcht hàt, un aui a Mìtglìed vu dr Frànzeescha Résistance wahrend em zweita Waltkriag. Sina Müeter ìsch d Renée Favre gsìì. Dr Michel Rocard hàt drèi Mol ghirotra: ànna 1954 mìt dr Geneviève Pujol, ànna 1972 mìt dr Michèle Legendre, un ànna 2002 mìt dr Sylvie Pélissier. Àls junger Büe hàt dr Michel Rocard bi da „Scouts Unionistes de France“ mìtgmàcht. Ar hàt zèèrscht Studium gmàcht fer Wìssaschàftler (wia si Vàter) wara, ar hàt a Baccalauréat ìn Wìssaschàft gmàcht. Kurz speeter hàt'r àwer a ànder Wag gnumma: ar ìsch ànna 1947 ìn dr „Institut d'études politiques“ vu Pàris ge lehra. Vu 1956 bis 1958 ìsch'r ìn dr ENA
Unter Marktforme verschtoht me in dr Volkswirtschaftslehr die historisch entschtandene unterschiedliche Organisationsforme von de virtuelle (nit reelle wie Woche- oder Monatsmärkt) Märkt. Die uus Sicht von dr klassisch-liberale Lehr ideali Marktform isch die vollkommeni Konkurrenz, wo durch relativ unbegrenzte Wettbewerb d Priise optimal tief ghalte werde. Als Biischpiel chamme do viellicht am beschte d Hotelbranche nenne. En wiiteri Marktform isch s Oligopol. Historisch isch sii in dr Regel über recht langi Ziitrüüm uus dr vollkommene Konkurrenz entschtande. Es Biischpiel in dr Schwiiz isch dr Lebensmittel-Markt, wo z'erscht d Konsumvereine und s druus entschtandene hüütige Coop, und siit de 1930er-Jahr auch d Migros d "Tante-Emma-Läde" verdrängt hend und hüüt die beide Grosse zämme mit Denner, Aldi und Lidl in oligopolistischer Konkurrenz unterenander schtönd. Monopol-Unternehme ohni Konkurrenz sind z. B. d Poscht biim Briefmonopol, d Swisscom biim Telefonnetz und d SBB. Sii chönnd ihri Priise theoretisch frei nach obe feschtlege und druus en sogenannti Monopol-Rente abschöpfe. D SBB sind es Bischpiil vom ene Monopol, wo Ende 19. Jahrhundert uus eme ne Markt vo vollkommener Konkurrenz gsetzlich entschtande isch, will dr frei Markt in dere Branche d Infraschtruktur-Bedürfnis vom Land niit het chönne befriedige. Dr Bund und dr Priisüberwacher sorge drfür, dass in
Dr Heinz-Eugen Schramm (* 22. Dezember 1918 in Ulm; † 22. Dezember 1998 en Diebenga) war a Autor ond Herausgeber. Seine Biachr send moischdens auf da alemannisch-schwäbischa Sprochraum bezoga. R hot au da Schwäbischa Hoimadkalendr rausgäba. Dr Schramm hot en Diebenga schdudierd. 1952 hat r do mid ara Ärbat ibr da Mundartdichter Michel Buck zom Dr. phil. promoviert.. Kurz danoch hot dr Schramm da Aitrog ibr da Michel Buck en dr 'Neuen Deutschen Biographie': Buck, Michel Richard. In: Neue Deutsche Biographie (NDB). Band 2, Duncker & Humblot, Berlin 1955, ISBN 3-428-00183-4, S. 711 f.. 1966 hort r a Arbat gschrieba in der dr sognannde ‚schwäbische Gruß‘ auf an vorchristlicha Abwehrzauber zurickgeführd wurd“. 1961 hot dr Schramm „zur Erforschung und Pflege des schwäbischen Grußes“ d Götz-von-Berlichingen Academie grendat. A prominets Midglied war dr Bundesdagasabgordnede Gustav Freiherr von Gemmingen-Hornberg, vo dem dr Schramm gmoint hot, „es wäre sehr gut, wenn Herr von Gemmingen in Bonn etwas dazwischenhauen und die Leute mit diesem Zitat schockieren würde. In netter Form, natürlich,“ denn „es wäre kein Fehler, wenn der Geist Götzens auch den Bundestag durchwehen würde.“ Schramm hot au zur Dauf vo dem sei Soo (uf dr Nama 'Götz') d Daufred ghalda. Ein schwäbischer Gruss.
Die erschte Iisebahne weltwiit sind anfangs vom 19. Jahrhundert in England uuf d Schtrecki gschickt worde. Im Jahr 1825 isch Grossbritannie schon relativ schtark induschtrialisiert gsii. Bereits 1776 isch im ene Iisewerk die erschti Dampfmaschine vom James Watt in Betriib gange. Und 1803/1804 het dr Richard Trevithikh die erschti Schiine-Dampflok baut ghaa. So isch es denn choo, dass 1825 dr erschti Iisebahn-Zug überhaupt d Schtrecki vo Stockton nach Darlington mit ere Gschwindigkeit vo 15 Meile pro Stund (24 km/h) absolviert het. Er het derbi 60 Fahrgescht transportiert. Dr Hauptzweck vo dere Linie isch in dr Folg denn aber Frachttransport gsii. 1829 denn het dr George Stephenson die wiiterentwickleti Dampflok "Rocket" vorgschtellt. Und am 15. September 1830 sind acht Extrazüüg vo Liverpool nach Manchester uufbroche, eine davo vom Stephenson selber glenkt. D Iisebahn isch dodermit sukzessive zu einere vo de Pulsadere vo dr Beförderig vo Güeter und Persone zwische de städtische Zentre worde. 1848 bereits sind Edinburgh und Glasgow in Schottland vo London uus per Zug erreichbar gsii. Im gliiche Jahr het mit dr Spanischbrötlibahn in der Schwiiz dr erschti Zug verchehrt. En liecht erkennbare Unterschiid in der Wirtschaftsentwicklig vo dene beide Länder. Daniel Funk: Die fauchenden Lastenträger der industriellen Revolution;
Rausgäbr isch a Begriff bei de Medie. Dr Rausgäbr isch dr Partnr vom Autor, am Lektor, am Vrlegr ond em Druckr. Älle zemma broduzierat d Medie. A Autor ka abr au Rausgäbr sei ond a Rausgäbr Autor ond boide boides gleichzeidig. D Bezieonga zwischa de Bedoilgde hend se emmer wiedr vrschoba. A Regulierong hod se erschd mid de Abkomma ibr Urhebrrecht ergäba. Drvor warat manche Druggr, grad em Schwäbischa füir s Nochddrugga berüchtigd. Biachr Zeidonga Elegdronische Medie Aufgaba D Aufgab vom Vrlegr isch s Drugga ond s verkaufa. Recht R hots Recht, d Biachr vo de Autora, mid dene r en Vrtrag hot, z vrlega. Pflichta Dr Vrlegr muaß au d Biachr vo seine Autora, mid dene r en Vrtrag hot, vrlega. Julia Körner: Der Herausgeber von Zeitungen, Zeitschriften und Büchern. Lang, Frankfurt am Main 2002, ISBN 978-3-631-39717-6. Gesetz über das Verlagsrecht. Vom 19. Juni 1901 im dütschsprochige Wikisource Übereinkunft, betreffend die Bildung eines internationalen Verbandes zum Schutze von Werken der Literatur und Kunst. Vom 9. September 1886 (mit Vertragsnachträgen) im dütschsprochige Wikisource De Gruyter Literatur und Theologie im 18. Jahrhundert: Konfrontationen, Kontroversen ... 2011, ISBN 978-3-11-025128-9 Svlvain Auroux: De Gruyter Geschichte der Sprachwissenschaften 2001, ISBN 978-3-11-019421-0 Ursula Rautenberg: Reclam
Amberg (amtlich Amberg) isch a Gmoed em Landkroes Onderallgai en Bayern. Amberg leit en dr Region Donau-Iller en Mittelschwoba. Vo dr Gmarkong send 74,7 % Landwirtschaftsfleche, 7,1 % Wald, 17,2 % Sidlongsfleche ond 0,9 % sonschtige Fleche. Zua Amberg ghered koene weitere Ortsdoel. Amberg isch zom erschte Mol gnennt worda em Jaur 1170. Dr Ausländeraadoel isch 2011 bei 4 % gleage. 89,1 % vo dr Eiwohner send em Jaur 1987 remisch-katholisch gwea, 7,4 % evangelisch. Amberg haut mit em Markt Tirke ond dr Gmoende Ramminga ond Wiedergeltinga a Verwaltongsgmoeschaft vereibart. Dr Birgermoeschter vo Amberg isch dr Peter Kneipp. Ergebnis vo dr Landdagswahla seit 1986: Dr Dialekt vo Amberg ghert zom Oschtschwäbisch. Commons: Amberg – Sammlig vo Multimediadateie www.gemeinde-amberg.de Amberg (Unterallgäu): Wappegschicht vum Haus der Bayerischen Geschichte (HdBG) Amberg (Unterallgäu): Amtlichi Statistik (LStDV) Genesis Online-Datenbank des Bayerischen Landesamtes für Statistik Tabelle 12411-003r Fortschreibung des Bevölkerungsstandes: Gemeinden, Stichtag (Einwohnerzahlen auf Grundlage des Zensus 2011). Normdate: GND: 4623488-3 | VIAF: 246289558
Apfeldrach isch a Gmoed em Landkroes Onderallgai en Bayern. Apfeldrach leit en dr Region Donau-Iller en Mittelschwoba. Vo dr Gmarkong send 72,8 % Landwirtschaftsfleche, 17,2 % Wald, 9 % Sidlongsfleche ond 1,1 % sonschtige Fleche. Zua Apfeldrach ghered d Derfer Apfeltrach, Grünegg, Köngetried ond Saulengrain ond d Weiler ond Gheft Katzbrui, Katzbruimühle ond Reiser First. Apfeldrach isch zom erschte Mol gnennt worda em Jaur 1063, Katzbrui 779 als Chatzenbruch. Dr Ausländeraadoel isch 2011 bei 2,6 % gleage. 92,2 % vo dr Eiwohner send em Jaur 1987 remisch-katholisch gwea, 4,6 % evangelisch. Apfeldrach haut mit em Markt Dirlewang ond dr Gmoende Stette ond Unterägg a Verwaltongsgmoeschaft vereibart. D Birgermoeschtere vo Apfeldrach isch d Karin Schmalholz. Ergebnis vo dr Landdagswahla seit 1986: Dr Dialekt vo Apfeldrach ghert zom Oschtschwäbisch. Commons: Apfeldrach – Sammlig vo Multimediadateie www.vg-dirlewang.de Apfeltrach: Wappegschicht vum Haus der Bayerischen Geschichte (HdBG) Apfeltrach: Amtlichi Statistik (LStDV) Genesis Online-Datenbank des Bayerischen Landesamtes für Statistik Tabelle 12411-003r Fortschreibung des Bevölkerungsstandes: Gemeinden, Stichtag (Einwohnerzahlen auf Grundlage des Zensus 2011). Normdate: GND: 4416889-5 | VIAF: 243844875
Babahausa (amtlich Babenhausen) isch a Markt em Landkroes Onderallgai en Bayern. Babahausa leit rond 25 km nordeschtlich vo Memmenga en dr Region Donau-Iller. Vo dr Gmarkong send 53,4 % Landwirtschaftsfleche, 28,2 % Wald, 14,8 % Sidlongsfleche ond 3,6 % sonschtige Fleche. Zua Babahausa ghered d Derfer Klosterbeuren ond Unterschönegg, dr Gaierberghof ond d Aspen-Kapelle. Babahausa isch zom erschte Mol gnennt worda em Jaur 1237. Dr Ausländeraadoel isch 2011 bei 8 % gleage. 87,1 % vo dr Eiwohner send em Jaur 1987 remisch-katholisch gwea, 7 % evangelisch. Babahausa haut mit dr Gmoende Egg, Hasla, Kettershausa, Oberschenegg ond Winterriada a Verwaltongsgmoeschaft vereibart. Dr Birgermoeschter vo Babahausa isch dr Otto Göppel jun.. Ergebnis vo dr Landdagswahla seit 1986: Dr Dialekt vo Babahausa ghert zom Oschtschwäbisch. Thomas Reich, Herrschaftsbildung und Herrschaftskräfte auf dem Gebiet des Altlandkreises Illertissen, Taufkirchen 2000 Commons: Babahausa – Sammlig vo Multimediadateie www.babenhausen-schwaben.de Babenhausen (Schwaben): Wappegschicht vum Haus der Bayerischen Geschichte (HdBG) Babenhausen (Schwaben): Amtlichi Statistik (LStDV) Genesis Online-Datenbank des Bayerischen Landesamtes für Statistik Tabelle 12411-003r Fortschreibung des Bevölkerungsstandes: Gemeinden, Stichtag (Einwohnerzahlen auf Grundlage des Zensus 2011). Normdate: GND: 4086186-7 | LCCN: n85381877 | VIAF: 140798532